
			IRAGARKIA, hasteko erabakiaren jakinarazpenari buruzkoa.

			Aipatu iragarkia Uraren ekainaren 23ko 1/2006 Legea hausteagatik izapidetutako SAN-2024-0041 zehapen-espedienteari buruzkoa da.

			Ahaleginak eginik ere adierazitako erabakia zuzenean jakinarazi ezin izan denez gero, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoa betez.

			Jakinarazten da hamabost (15) eguneko epea izango dela, iragarki hau argitaratu eta hurrengo egunetik aurrera zenbatzen hasita, bidezkotzat hartzen diren alegazio, dokumentu eta informazio guztiak aurkezteko eta, hala badagokio, froga proposatzeko, baliatu nahi diren baliabideak zehaztuta.

			Halaber, ohartarazten da adierazitako epean prozeduraren hasieraren edukiari buruzko alegaziorik aurkezten ez bada prozedurari hasiera emateko erabakia ebazpen-proposamentzat hartu ahal izango dela, adierazitako 39/2015 Legearen 64. artikuluan xedatutakoari jarraikiz.

			Azkenik, adierazten da argitaratzen den egintzaren testu osoa eta espediente osoa interesdunen eskura daudela Uraren Euskal Agentziaren egoitzan (Boulevard eraikina. Gamarrako Atea kalea 1.A - 11. solairua. 01013), aztertu eta ezagutu ditzan.

			Hori guztia argitara ematen da interesduna jakinaren gainean egon dadin, eta jakinarazpenaren balioa izango du harentzat.

			Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

			Vitoria-Gasteiz, 2025eko urtarrilaren 7a.

			Uraren Euskal Agentziako zuzendari nagusia,

			ASIER LOPEZ ETXEBARRIA.

